b'\n_START_ARTICLE_\nJoe Miller (hokejist, rojen leta 1900)\n_START_SECTION_\nKariera\n_START_PARAGRAPH_\nJoe Miller je v sezoni 1927/28 igral za mo\xc5\xa1tvo New York Americans, ko se je zapletel v zanimiv splet okoli\xc5\xa1\xc4\x8din, iz katerega je naposled pri\xc5\xa1el s Stanleyjevim pokalom. Ker se Americansi niso uvrstili v kon\xc4\x8dnico, se mu je ponudila prilo\xc5\xbenost, da bi v finalu Stanleyjevega pokala 1928 branil za mo\xc5\xa1tvo New York Rangers proti nasprotnemu mo\xc5\xa1tvu, mo\xc5\xa1tvu Montreal Maroons. Tedaj so NHL mo\xc5\xa1tva na vsako tekmo pripeljala le enega vratarja in ko se je vratar Rangersov Lorne Chabot po\xc5\xa1kodoval, je trener in generalni mened\xc5\xbeer Rangersov Lester Patrick vpra\xc5\xa1al Americanse in Maroonse za dovoljenje, da bi preostanek finalne serije za Rangerse branil Miller. Zaradi nestrinjanja Maroonsov, na \xc4\x8delu z njihovim trenerjem Eddiejem Gerardom, je moral preostanek tekme, na kateri se je Chabot po\xc5\xa1kodoval, v golu braniti Lester Patrick, ki je v preteklosti igral kot vratar. Po koncu tekme je Patrick po uradnih kanalih z ligo NHL uspel pripeljati Millerja v mo\xc5\xa1tvo na kratko posojo s strani Americansov. Miller je 3 finalne tekme odigral za Rangerse in osvojil Stanleyjev pokal._NEWLINE_Po koncu finala se je vrnil k Americansom. V naslednji sezoni je igral za NHL mo\xc5\xa1tvi Pittsburgh Pirates, kasneje pa \xc5\xa1e za mo\xc5\xa1tvo Philadelphia Quakers.'